b'\n_START_ARTICLE_\nEconomia Malaysiei\n_START_SECTION_\nIndustria\n_START_PARAGRAPH_\nIndustria din Malaezia se concentreaz\xc4\x83 pe electronic\xc4\x83, confec\xc8\x9bii \xc8\x99i constructia de masini. M\xc3\xa2na de lucru ieftin\xc4\x83 a determinat numeroase companii interna\xc8\x9bionale s\xc4\x83 investeasc\xc4\x83 \xc3\xaen Malaezia miliarde de dolari. Politica guvernului de stimulare economic\xc4\x83 i-a f\xc4\x83cut pe numerosi malaysieni s\xc4\x83-\xc8\x99i deschid\xc4\x83 firme particulare. Cele mai mari centre industriale sunt concentrate \xc3\xaen vest, \xc3\xaen peninsula Malacca: Kuala Lumpur (industrie alimentar\xc4\x83, a materialelor de construc\xc8\x9bii, electronic\xc4\x83 \xc8\x99i constructoare de ma\xc8\x99ini), Klang (care a devenit unul dintre cele mai mari centre de tranzit al m\xc4\x83rfurilor din lume), Ipoh \xc8\x99i Johor Baharu.\n_START_SECTION_\nMineritul\n_START_PARAGRAPH_\nMalaezia este unul dintre cei mai mari produc\xc4\x83tori de staniu din lume (locul 8 mondial), \xc3\xaen partea vestic\xc4\x83 a \xc8\x9b\xc4\x83rii (peninsula Malacca). Staniul a fost descoperit \xc3\xaen 1857 de britanici in zona capitalei \xc8\x99i a ora\xc8\x99ului Johor Baharu, de unde era transportat pe o cale ferat\xc4\x83 construita special \xc3\xaen acest scop p\xc3\xa2n\xc4\x83 \xc3\xaen portul Klang \xc8\x99i exportat._NEWLINE_\xc3\x8en partea nordic\xc4\x83 a Malaeziei situat\xc4\x83 pe insula Borneo, \xc3\xaen vecin\xc4\x83tatea sultanatului Brunei, au fost descoperite mari z\xc4\x83c\xc4\x83minte de petrol \xc8\x99i gaze naturale care au ajuns printre cele mai valoroase produse de export al Malaeziei (extrac\xc8\x9bia de petrol din 2004 a fost de 38 milioane de tone) iar produc\xc8\x9bia de gaze naturale de 54 miliarde m\xc2\xb3.\n_START_SECTION_\nAgricultura\n_START_PARAGRAPH_\nAgricultura are pondere la realizarea PIB-ului de 7,2%. Se cultiv\xc4\x83 cacao (locul 5 mondial), cauciuc natural din coaja arborelui ficus elastica \xc8\x99i din arborele hevea (locul 3 mondial), orez (in special in insula Borneo), ceai, cocotieri._NEWLINE_Silvicultura este, de asemenea, una din ramurile economice importante. Malaezia este un mare producator mondial de lemn (locul 10 mondial), cu toate c\xc4\x83 defri\xc8\x99area p\xc4\x83durilor tropicale a atins cote alarmante. Produc\xc8\x9bia anual\xc4\x83 de lemn exotic este de 50 milioane de m\xc2\xb3.\n_START_SECTION_\nTurismul\n_START_PARAGRAPH_\nTurismul joac\xc4\x83 un rol uria\xc8\x99 \xc3\xaen economia malaezian\xc4\x83. Cei aproximativ 8 milioane de turi\xc8\x99ti str\xc4\x83ini aduc anual \xc8\x9b\xc4\x83rii \xc3\xaen jur de 5-6 miliarde de dolari._NEWLINE_Partenerii comerciali cei mai importan\xc8\x9bi ai Malaeziei sunt SUA, Japonia si Singapore.\n_START_SECTION_\nIndicatori economici\n_START_PARAGRAPH_\nValoarea importurilor a fost \xc3\xaen 2004 de 99,3 miliarde dolari americani. Valoarea exporturilor \xc3\xaen acela\xc8\x99i an a fost de 123,5 miliarde dolari. Rata \xc8\x99omajului \xc3\xaen 2004 a fost de 3% din popula\xc8\x9bia activ\xc4\x83.'